กินยาคุมฉุกเฉินแล้ว ปจด.จะมาวันที่ 11 แต่มา 13 แทนแล้วหมดเมื่อวันที่ 16 และมีอาการู้สึกอยากอ้วก มันคือผลข้างเคียงจากยาหรือแพ้ท้องครับ มี พศพ เมื่อวันที่ 6 และได้กินยาคุมฉุกเฉินวันที่ 7 ครับ
สวัสดีค่ะ หากได้ทานยาคุมฉุกเฉินในวันที่ 7 ธ.ค. แล้ววันที่ 13-16 ธ.ค. ได้มีเลือดออกมา หากอยู่ในช่วงวันที่ที่ประจำเดือนควรจะมา ก็ถือเป็นประจำเดือนได้ โดยแม้จะมาช้ากว่ากำหนดไป 2 วัน ก็ยังถือเป็นประจำเดือนที่ปกติดีค่ะสำหรับอาการอยากอาเจียน ไม่น่าใช่ผลข้างเคียงจากยา เพราะผลข้างเคียงจากยา จะเกิดภายในไม่กี่ชั่วโมงหลังจากที่ทานยาไป และจะเป็นอยู่พียง 1-2 วัน ส่วนจะเป็นอาการแพ้ท้องหรือไม่นั้น ก็ไม่ใช่ค่ะ เพราะอาการแพ้ท้อง จะไม่ได้ปรากฏเร็วภายในไม่กี่วันหลังจากที่มีเพศสัมพันธ์ไปค่ะ อาการแพ้ท้องจะเกิดหลังจากที่มีการปฏิสนธิเกิดขึ้นไปแล้วประมาณ 4 สัปดาห์ค่ะ ดังนั้น อาการอยากอาเจียน จึงเกิดจากสาเหตุอื่นๆ เช่น อาหารเป็นพิษ โรคกระเพาะอาหารอักเสบ ผลจากการทานยาหรืออาหารบางชนิด การมีความเครียด วิตกกังวล เป็นต้น แนะนำในเบื้องต้น ควรทานอาหารอ่อนที่ย่อยง่าย จิบน้ำเปล่าบ่อยๆ งดการดื่มชา กาแฟ และแอลกอฮอล์ นอนหลับพักผ่อนให้เพียงพอ เป็นต้น